ફાયરિંગ કરીને ફરાર થઇ ગયેલા ધર્મેન્દ્ર બારડ અને તેના સાગરીતો બાપુનગર વિસ્તારમાં આવેલી અનિલ સ્ટાર્ચ મિલ પાસે આવલી આશાપુરાની ચાલીના ગેટ પાસે પહોંચ્યા હતા. ચાલીમાં રહેતા મયૂરધ્વજસિંહ વાઘેલા અને ઇશ્વર ઠાકોરે તેમને ઊભેલા જોઇને કારમાંથી અમિત ધીરુભાઇ ઝાલા, બિલ્લો, સૌમિલ ઉર્ફે સીટુ ક્રિશ્ચિયન, તથા બાલી ધીરુભાઇ ઝાલા કારમાંથી ઊતર્યા હતા. મયૂરધ્વજસિંહ પાસે જઇને અમિત અને સીટુએ માર મારવાનું શરૂ કર્યું હતું. ઇશ્વરે ભાગવાની કોશિશ કરતાં સૌમિલ ઉર્ફે સીટુએ રિવોલ્વરથી તેના પર એક રાઉન્ડ ફાયરિંગ કર્યું હતું. ચાલીમાં બુમાબુમ થઇ જતાં આરોપીઓ ઘટના સ્થળેથી ફરાર થઇ ગયા હતા ત્યારે ઇજાગ્રસ્ત ઇશ્વરને સારવાર માટે હોસ્પિટલમાં ખસેડવામાં આવ્યો હતો. બાપુનગર પોલીસે હત્યાની કોશિશનો ગુનો દાખલ કરીને તપાસ શરૂ કરી છે.